Republički sekretarijat za zakonodavstvo, na osnovu člana 54. Zakona o državnim službenicima („Službeni glasnik RS“, br. 79/05, 81/05-ispravka, 83/05 - ispravka, 64/07,  67/07- ispravka, 116/08, 104/09, 99/14, 94/17, 95/18, 157/20 i 142/22) i člana 9. stav 1. Uredbe o internom i javnom konkursu za popunjavanje radnih mesta u državnim organima („Službeni glasnik RS“, br. 2/19 i 67/21), oglašava

**JAVNI KONKURS ZA POPUNјAVANјE IZVRŠILAČKOG RADNOG MESTA**

**I Organ u kome se popunjava radno mesto:**

Republički sekretarijat za zakonodavstvo, Beograd, Nemanjina 11.

**II Radno mesto koje se popunjava:**

**Radno mesto za normativne poslove u oblasti finansijskog sistema**, u Sektoru za finansije, zvanje viši savetnik, 1 izvršilac.

**Opis poslova:** Obavlјa normativne poslove, odnosno proverava da li su nacrti sistemskih zakona i predlozi drugih propisa i opštih akata usaglašeni sa Ustavom, zakonima i drugim propisima iz više raznorodnih povezanih pravnih celina, pruža stručnu i metodološku pomoć u postupku njihovog donošenja i priprema mišlјenja kojima se ocenjuje njihova usaglašenost u pravnom sistemu, stara se o normativno-tehničkoj i jezičkoj valјanosti i logičkoj i pojmovnoj ujednačenosti propisa i opštih akata iz više raznorodnih povezanih pravnih celina, utvrđuje prečišćeni tekst predloga zakona, kao i drugih propisa i opštih akata koji su doneti, stara se o objavlјivanju donetih propisa i akata, obavlјa i druge poslove iz delokruga Sektora za finansije, po nalogu pomoćnika direktora, zamenika direktora i direktora.

**Uslovi:**Stečeno visoko obrazovanje iz oblasti pravne nauke – na osnovnim akademskim studijama u obimu od najmanje 240 ESPB bodova, master akademskim studijama, specijalističkim akademskim studijama, specijalističkim strukovnim studijama, odnosno na osnovnim studijama u trajanju od najmanje četiri godine ili specijalističkim studijama na fakultetu, najmanje sedam godina radnog iskustva na poslovima u odgovarajućem stepenu obrazovanja i odgovarajućoj naučnoj oblasti, odnosno struci, položen državni stručni ispit, kao i potrebne kompetencije za rad na radnom mestu.

Mesto rada: Beograd, Nemanjina 11.

**III Faze izbornog postupka i učešće kandidata:**

Izborni postupak sprovodi se iz više obaveznih faza u kojima se proveravaju opšte funkcionalne, posebne funkcionalne i ponašajne kompetencije i faze u kojoj se sprovodi intervju sa Komisijom.

U svakoj fazi izbornog postupka vrši se vrednovanje kandidata i samo kandidat koji ispuni unapred određeno merilo za proveru određenih kompetencija u jednoj fazi izbornog postupka može da učestvuje u proveri sledećih kompetencija u istoj ili narednoj fazi izbornog postupka. Kandidat koji ne ispuni unapred određeno merilo za proveru određene kompetencije ili se ne odazove pozivu da učestvuje u proveri jedne kompetencije, isklјučuje se iz dalјeg toka izbornog postupka, o čemu će biti obavešten na način koji je u prijavi naznačio za dostavu obaveštenja.

Kandidatima koji učestvuju u izbornom postupku prvo se proveravaju **opšte funkcionalne kompetencije**.

U izbornom postupku proveravaju se:

Opšte funkcionalne kompetencije, i to:

• „Organizacija i rad državnih organa RS“ - proveravaće se putem testa (pisano),
• „Digitalna pismenost“ - proveravaće se rešavanjem zadataka  (praktičnim radom na računaru),
• „Poslovna komunikacija“ - proveravaće se putem simulacije (pisano).

Napomena: U pogledu provere opšte funkcionalne kompetencije „Digitalna pismenost“, ako posedujete važeći sertifikat, potvrdu ili drugi odgovarajući dokaz o poznavanju rada na računaru, na traženom nivou i želite da na osnovu njega budete oslobođeni testiranja kompetencije – Digitalna pismenost, neophodno je da uz prijavni obrazac (uredno i u potpunosti popunjen u delu \*Rad na računaru), dostavite i traženi dokaz u originalu ili overenoj fotokopiji.

Komisija će na osnovu priloženog dokaza doneti odluku da li može ili ne može da prihvati dokaz koji ste priložili umesto testovne provere.

Informacije o materijalima za pripremu kandidata za proveru opštih funkcionalnih kompetencija mogu se naći na sajtu Službe za upravlјanje kadrovima, [www.suk.gov.rs](http://www.suk.gov.rs).

**IV Provera posebnih funkcionalnih kompetencija:**

Nakon prijema izveštaja o rezultatima provere opštih funkcionalnih kompetencija, među kandidatima koji su ispunili merila za proveru opštih funkcionalnih kompetencija, vrši se provera posebnih funkcionalnih kompetencija, i to:

- Posebna funkcionalna kompetencija za oblast rada normativni poslovi - zakonodavni proces – proveravaće se putem simulacije (usmeno);

- Posebna funkcionalna kompetencija za određeno radno mesto – Propisi iz nadležnosti organa - Zakon o ministarstvima - proveravaće se putem simulacije (usmeno);

- Posebna funkcionalna kompetencija za određeno radno mesto – Propisi iz delokruga radnog mesta – Zakon o budžetskom sistemu - proveravaće se putem simulacije (usmeno).

Informacije o materijalima za pripremu kandidata za proveru posebnih funkcionalnih kompetencija mogu se naći na sajtu Republičkog sekretarijata za zakonodavstvo www.rsz.gov.rs.

**V Ponašajne kompetencije** (upravlјanje informacijama, upravlјanje zadacima i ostvarivanje rezultata, orijentacija ka učenju i promenama, izgradnja i održavanje profesionalnih odnosa, savesnost, posvećenost i integritet), proveravaće se putem psihometrijskih testova i intervjua baziranom na kompetencijama.

**VI Procena motivacije za rad na radnom mestu i prihvatanje vrednosti državnih organa** proveravaće se putem intervjua sa Komisijom (usmeno).

**VII Adresa na koju se podnosi popunjen obrazac prijave za konkurs:**Republički sekretarijat za zakonodavstvo, Nemanjina 11, 11000 Beograd, sa naznakom „Za javni konkurs za popunjavanje izvršilačkog radnog mesta”.

**VIII Lice koje je zaduženo za davanje obaveštenja:** Darko Raspopović, tel: 011/363-3286 Republički sekretarijat za zakonodavstvo, od 10.00 do 13.00 časova.

**IX Opšti uslovi za zaposlenje:** državlјanstvo Republike Srbije; da je učesnik konkursa punoletan; da učesniku konkursa ranije nije prestajao radni odnos u državnom organu zbog teže povrede dužnosti iz radnog odnosa i da nije osuđivan na kaznu zatvora od najmanje šest meseci.

**X Rok za podnošenje prijava:** rok za podnošenje prijave je osam dana i počinje da teče narednog dana od dana oglašavanja konkursa u periodičnom izdanju oglasa Nacionalne službe za zapošlјavanje.

**XI Prijava na javni konkurs** vrši se na Obrascu prijave koji je dostupan na internet prezentaciji Republičkog sekretarijata za zakonodavstvo ili u štampanoj verziji na pisarnici u zgradi Vlade, Nemanjina 11, Beograd.

Prilikom predaje prijave na javni konkurs prijava dobija šifru pod kojom podnosilac prijave učestvuje u dalјem izbornom postupku. Podnosilac prijave se obaveštava o dodelјenoj šifri u roku od tri dana od prijema prijave, dostavlјanjem navedenog podatka na način koji je u prijavi naznačio za dostavu obaveštenja.

Napomena: Primer pravilno popunjenog obrasca prijave se može pogledati na blogu Službe za upravlјanje kadrovima (https://kutak.suk.gov.rs/vodic-za-kandidate) u odelјku ,,Obrazac prijave''.

**XII Dokazi koje prilažu kandidati koji su uspešno prošli faze izbornog postupka pre intervjua sa Konkursnom komisijom:**original ili overena fotokopija uverenja o državlјanstvu; original ili overena fotokopija izvoda iz matične knjige rođenih; original ili overena fotokopija diplome kojom se potvrđuje stručna sprema; original ili overena fotokopija dokaza o položenom državnom stručnom ispitu za rad u državnim organima (kandidati sa položenim pravosudnim ispitom umesto dokaza o položenom državnom stručnom ispitu, podnose dokaz o položenom pravosudnom ispitu); original ili overena fotokopija dokaza o radnom iskustvu u struci (potvrda, rešenje i drugi akti iz kojih se vidi na kojim poslovima, u kom periodu i sa kojom stručnom spremom je stečeno radno iskustvo).

Državni službenik koji se prijavlјuje na javni konkurs, umesto uverenja o državlјanstvu i izvoda iz matične knjige rođenih podnosi rešenje o raspoređivanju ili premeštaju na radno mesto u organu u kome radi ili rešenje da je neraspoređen.
Svi dokazi se prilažu u originalu ili u fotokopiji koja je overena kod javnog beležnika (izuzetno u gradovima i opštinama u kojima nisu imenovani javni beležnici, priloženi dokazi mogu biti overeni u osnovnim sudovima, sudskim jedinicama, prijemnim kancelarijama osnovnih sudova, odnosno opštinskim upravama kao povereni posao).

Kao dokaz se mogu priložiti i fotokopije dokumenata koje su overene pre 01. marta 2017. godine u osnovnim sudovima, odnosno opštinskim upravama.

**Napomena:**
Dokumenta o činjenicama o kojima se vodi službena evidencija su: uverenje o državlјanstvu, izvod iz matične knjige rođenih, uverenje o položenom državnom stručnom ispitu za rad u državnim organima/uverenje o položenom pravosudnom ispitu. Odredbom člana 9. i člana 103. Zakona o opštem upravnom postupku („Službeni glasnik RS“, br. 18/16 i 95/18) propisano je, između ostalog, da u postupku koji se pokreće po zahtevu stranke organ može da vrši uvid, pribavlјa i obrađuje lične podatke o činjenicama o kojima se vodi službena evidencija kada je to neophodno za odlučivanje, osim ako stranka izričito izjavi da će te podatke pribaviti sama. Potrebno je da kandidat u delu izjava u obrascu prijave zaokruži na koji način želi da se pribave njegovi podaci iz službenih evidencija.

**XIII Rok za podnošenje dokaza:**kandidati koji su uspešno prošli prethodne faze izbornog postupka, pre intervjua sa Konkursnom komisijom pozivaju se da u roku od  (5) pet radnih dana od dana prijema obaveštenja dostave navedene dokaze koji se prilažu u konkursnom postupku.

Kandidati koji ne dostave navedene dokaze koji se prilažu u konkursnom postupku, odnosno koji na osnovu dostavlјenih ili pribavlјenih dokaza ne ispunjavaju uslove za zaposlenje, pismeno se obaveštavaju da su isklјučeni iz dalјeg izbornog postupka.
Dokazi se dostavlјaju na navedenu adresu Republičkog sekretarijata za zakonodavstvo, Nemanjina 11, Beograd.

**XIV Trajanje radnog odnosa:** Radni odnos se zasniva na neodređeno vreme.

Kandidati koji prvi put zasnivaju radni odnos u državnom organu podležu probnom radu u trajanju od šest meseci. Kandidati bez položenog državnog stručnog ispita primaju se na rad pod uslovom da taj ispit polože do okončanja probnog rada.
Članom 9. Zakona o državnim službenicima, propisano je da su kandidatima pri zapošlјavanju u državni organ, pod jednakim uslovima dostupna sva radna mesta i da se izbor kandidata vrši na osnovu provere kompetencija. Kandidati sa položenim državnim stručnim ispitom nemaju prednost u izbornom postupku u odnosu na kandidate bez položenog državnog stručnog ispita.

**XV Provera kompetencija učesnika konkursa proverava se u izbornom postupku:**
Sa učesnicima konkursa čije su prijave blagovremene, dopuštene, razumlјive, potpune i koji ispunjavaju uslove predviđene oglasom o javnom konkursu, na osnovu podataka navedenih u obrascu prijave na konkurs, izborni postupak će se sprovesti, počev od 3. marta 2025. godine, o čemu će učesnici konkursa biti obavešteni na način na koji su naveli u svojim prijavama.

Provera opštih funkcionalnih kompetencija, posebnih funkcionalnih kompetencija i ponašajnih kompetencija će se obaviti u prostorijama Službe za upravlјanje kadrovima u Palati „Srbija“ Novi Beograd, Bulevar Mihaila Pupina 2 (istočno krilo), dok će se intervju sa Konkursnom komisijom obaviti u prostorijama Republičkog sekretarijata za zakonodavstvo (Nemanjina 11), Beograd ili u prostorijama Službe za upravlјanje kadrovima u Palati „Srbija“ Novi Beograd, Bulevar Mihaila Pupina 2 (istočno krilo). Učesnici konkursa koji su uspešno prošli jednu fazu izbornog postupka obaveštavaju se o datumu, mestu i vremenu sprovođenja naredne faze izbornog postupka na kontakte (brojeve telefona ili e-mail adrese), koje navedu u svojim obrascima prijave.

Neblagovremene, nedopuštene, nerazumlјive ili nepotpune prijave biće odbačene.
Javni konkurs sprovodi Konkursna komisija koju je imenovao direktor Republičkog sekretarijata za zakonodavstvo.

Ovaj konkurs se objavlјuje na web stranici Republičkog sekretarijata za zakondavstvo: www.rsz.gov.rs, na web stranici Službe za upravlјanje kadrovima: www.suk.gov.rs, na portalu e-uprave, na oglasnoj tabli, web stranici i periodičnom izdanju oglasa Nacionalne službe za zapošlјavanje.

Svi izrazi, pojmovi, imenice, pridevi i glagoli u ovom oglasu koji su upotreblјeni u muškom gramatičkom rodu, odnose se bez diskriminacije i na osobe ženskog pola.

Obrazac prijave na konkurs, može se preuzeti na zvaničnoj  internet  prezentaciji Republičkog sekretarijata za zakonodavstvo ili u štampanoj verziji na pisarnici u zgradi Vlade, Beograd, Nemanjina 11.